ddrg/super_eurlex huggingface dataset:
(129)

Selleks, et teha kindlaks müügi-, üld- ja halduskulude ning kasumi moonutamata ja põhjendatud summa, tugines komisjon põhjenduses 117 mainitud võrdlusriigi Tai viie äriühingu (st Ajinomoto Co. (Thailand) Ltd.; Thai Fermentation Industry Co Ltd. (Racha Churos); Thai Churos; Thai Foods International Co. Ltd. ja KT MSG) finantsandmetele, mis saadi Orbis Bureau van Dijki (88) (edaspidi „Orbis“) andmebaasidest. Nagu märgitud teises tootmistegureid käsitlevas teates, hõlmasid Ajinomoto Co. (Thailand) Ltd. andmed ajavahemikku 2018. aasta aprillist 2019. aasta märtsini. Nelja ülejäänud äriühingu viimased finantsandmed hõlmasid eelarveaastat 2018. aasta jaanuarist detsembrini. Äriühingu Ajinomoto Co. (Thailand) Ltd. käive moodustas rohkem kui 80 % viie äriühingu kogukäibest, mistõttu on läbivaatamisega seotud uurimisperioodi osaliselt hõlmavatel andmetel väga suur mõju käesolevas uurimises kasutatud keskmistele müügi-, üld- ja halduskuludele ning kasumile. Teiste äriühingute andmeid, mis hõlmasid läbivaatamisega seotud uurimisperioodile vahetult eelnenud perioodi, peeti tüüpiliseks, kuna puudusid vastupidised tõendid. Teises tootmistegureid käsitlevas teates kirjeldatud lähenemisviisi kohta märkusi ei saadud. Komisjon leidis, et see lähenemisviis on kõnealustes tingimustes asjakohane, võttes arvesse, et Ajinomoto Co. (Thailand) Ltd. müügi-, üld- ja halduskulud ning kasum (mõlemad 16 %) olid kooskõlas kasutatud ja põhjenduses 132 esitatud keskmisega, mis kajastas teiste äriühingute andmeid, kelle kohta olid andmed kättesaadavad kuni 2018. aasta lõpuni. Igal juhul oleks mõlemad andmekogumid näidanud kõrget dumpingumarginaali ning võttes arvesse, et tegemist on aegumise läbivaatamisega, ei ole vaja täpset dumpingumarginaali kindlaks määrata. 2021. aasta jaanuaris kasutas komisjon Dun & Bradstreeti (edaspidi „D&B“) (89) andmebaasi, et kontrollida, kas kõigi viie äriühingu finantsandmed olid ajakohastatud. Ainus ajakohastus leiti Ajinomoto Co. (Thailand) Ltd. puhul ajavahemikul 2019. aasta aprillist kuni 2020. aasta märtsini, kuid andmekogum ei olnud täielik, sest see ei sisaldanud puhaskasumit. Seetõttu kasutati teises tootmistegureid käsitlevas teates avaldatud algset andmekogumit.
(1)

Määrusega (EL) 2016/429 on kehtestatud loomadele või inimestele edasikanduvate taudide ennetamise ja tõrje uus õigusraamistik. Eelkõige on määruses (EL) 2016/429 sätestatud taudispetsiifilised eeskirjad kõnealuse määruse artikli 5 lõike 1 kohaselt loetellu kantud taudide (edaspidi „loetellu kantud taudid“) kohta ning määruse artikliga 9 on ette nähtud, kuidas neid eeskirju tuleb kohaldada loetellu kantud taudide eri kategooriate puhul. Määrusega (EL) 2016/429 on ühtlasi ette nähtud, et liikmesriigid kehtestavad nimetatud määruse artikli 9 lõike 1 punktis b osutatud loetellu kantud taudide puhul kohustuslikud likvideerimisprogrammid ja määruse artikli 9 lõike 1 punktis c osutatud loetellu kantud taudide puhul vabatahtlikud likvideerimisprogrammid ning et sellised programmid kiidab heaks komisjon. Peale selle on kõnealuse määrusega ette nähtud, et komisjon peab heaks kiitma liikmesriigi või selle tsooni või bioturvarühmiku taudivaba staatuse või vaktsineerimisvaba staatuse seoses teatavate loetellu kantud taudidega, millele on osutatud määruse (EL) 2016/429 artikli 9 lõike 1 punktides a, b ja c.
(2)

Komisjoni rakendusmäärusega (EL) 2018/308 (2) on kindlaks määratud vormingud ja vormid, mille alusel kriisilahendusasutused edastavad EBA-le teabe oma otsuste kohta, millega kehtestatakse MREL. Pärast kõnealuse rakendusmääruse vastuvõtmist on Euroopa Parlamendi ja nõukogu direktiiviga (EL) 2019/879 (3) muudetud ja täpsustatud nõudeid, mis on seotud kahjumikatmis- ja rekapitaliseerimisvõimega ning eelkõige krediidiasutuste ja investeerimisühingute MRELi kehtestamise eeskirjade ja metoodikaga, mis on sätestatud direktiivis 2014/59/EL.
(2)

Euroopa Komisjon (edaspidi „komisjon“) kiitis otsusega 2008/899/EÜ (3) heaks seitsme Hiina eksportiva tootja (sh eksportivate tootjate kontserni) ning Hiina metalli-, mineraali- ja kemikaaliimportijate ja -eksportijate kaubanduskoja (edaspidi „CCCMC“) pakutud hinnakohustuse. Tootjateks olid Anhui BBCA Biochemical Co., Ltd. (nüüd COFCO Bio-Chemical Energy (Yushu) Co., Ltd.); Laiwu Taihe Biochemistry Co., Ltd.; RZBC Co., Ltd. ja RZBC (Juxian) Co., Ltd.; TTCA Co., Ltd.; Weifang Ensign Industry Co., Ltd. ja Yixing Union Biochemical Co., Ltd. (nüüd Jiangsu Guoxin Union Energy Co., Ltd.).
Volframisulamist vardad, mis sisaldavad üle 94 % massist volframi ja 1,5 % massist lantaani, pikkusega 150 mm ja läbimõõduga 3 mm. Vardad ei ole saadud paagutamisel, neil ei ole pinnakatet ega räbustit. Nende otsad on nürid (st ilma teravate tippudeta) ja nad on üksikult värviga märgistatud. Värvimärgistus tähistab legeerivat elementi ja volframisisaldust. Vardad on pakitud partiidena. Vardaid tuleb teritada ja neid kasutatakse keevituselektroodidena TIG-keevituseks (Tungsten Inert Gas (TIG)). Elektroodi otstarve selle keevitusprotsessi ajal on tekitada kaar elektroodi ja töödeldava detaili vahel. Elektrood ei sula protsessi käigus, st see on sulamatu.

8101 99 10
(26)

Sööda mõju ja kättesaadavuse kohta märgitakse koonddokumendis muu hulgas, et „Küprose kohalikud taimed, mida loomad söövad haljana või kuivana, mõjutavad piima kvaliteeti ja järelikult ka juustu iseloomulikke omadusi (Papademas, 2000). Tänu piimhappebakterile Lactobacillus cypricasei (Küprose juustu piimhappebakter), mis esineb ainult „Halloumi“ juustus, on tõendatud seos saare mikrofloora ja toote vahel (Lawson et al., 2001).“ Viidatud on teaduslikele uuringutele, et näidata seost loomasööda ja asjaomaste loomade piimast valmistatud juustu kvaliteedi vahel. Näiteks on tõendatud, et piimas on avastatud loomasöödaks kasutatavatest taimedest pärit lenduvaid ühendeid (Papademas et al. 2002). Lisaks nähtub muude uuringute (Palmquist et al. 1993) põhjal, et rasva osakaal piimas, mis on juustu organoleptilisi omadusi mõjutav määrav tegur, sõltub loomade söödast. Teisest uuringust (Bugaud et al. 2001) selgub, et piima terpeenisisaldus on otseselt seotud karjamaal saadava sööda terpeenisisaldusega.
2.

Iga riiklik koordinatsioonikeskus esitab iga kuu viieteistkümnendal päeval: a) sõidukite arvu maismaapiiripunktide kohta; b) laevade arvu merepiiripunktide (sadamate) kohta; c) välislendude arvu õhupiiripunktide (lennujaamade) kohta. Kui see teave on kättesaadav, jaotatakse need näitajad sihtkohtade kaupa: Schengeni alasse sisenemine või sealt väljumine.
(13)

Määruse (EL) 2019/6 artikli 8 lõikes 4 on sätestatud müügiluba käsitlev erand veterinaarravimite suhtes, mis on ette nähtud hobuslastele, kelle puhul on kinnitatud, et need ei kuulu tapmisele inimtarbimise eesmärgil. Kättesaadav statistika elusate hobuste populatsiooni kohta aga hõlmab kõiki hobuseid sõltumata sellest, kas need kuuluvad inimtarbimise eesmärgil tapmisele või mitte. Seepärast peaks mikroobivastaste ravimite hobustel kasutamise kohta kogutavad andmed hõlmama ka selliste mikroobivastaste ravimite kasutamist, mida on lubatud kasutada hobustel, kelle puhul on kinnitatud, et need ei kuulu tapmisele inimtarbimise eesmärgil.
(2)

Määruse (EL) 2019/6 artikliga 112 on muude loomade kui toiduloomade puhul ette nähtud erand normist, et veterinaarravimit tuleb kasutada vastavalt müügiloa tingimustele. Vastavalt artikli 112 lõikele 4 kohaldatakse kõnealust erandit ka hobuslaste hulka kuuluva looma ravimisel veterinaararsti poolt, tingimusel et kogu eluea jooksul kehtivas identifitseerimisdokumendis kinnitatakse, et loom ei kuulu tapmisele inimtarbimise eesmärgil.
Toode esitatakse tollile jaemüügiks mõeldud komplektina, mis koosneb õhupumba ja otsakuga (täiteseade) varustatud plastpudelist ning pudelisse asetatud 100 mitmevärvilisest lateksõhupallist. Täiteseade on kavandatud veega täitmiseks ja vett sisaldama ning seda kasutatakse vee pumpamiseks õhupallidesse. Veega täidetud õhupalle kasutatakse veepommidena õues laste/täiskasvanute meelelahutuseks. Vt fotot (*1).

9503 00 99
Tehniline teenistus teeb kontrollid, et tõendada tüübikinnitusasutusele, et ei tööasendis ega sissetõmmatud või kokkupööratud asendis ei takista aerodünaamilised seadmed ja varustus oluliselt jõuseadme, väljalaskesüsteemi ega sõitjateruumi jahutust ega ventilatsiooni. Nii tööasendis kui ka sissetõmmatud või kokkupööratud asendis peavad aerodünaamilised seadmed ja varustus täielikult vastama kõikidele muudele kohaldatavatele sõiduki süsteemidega seotud nõuetele.

Erandina tagumise allasõidutõkkega seotud kohaldatavatest nõuetest tohib tagumise allasõidutõkke tagaosa horisontaalkaugust aerodünaamiliste seadmete ning varustusega sõiduki kõige tagumisest punktist mõõta ilma aerodünaamilisi seadmeid ja varustust arvesse võtmata tingimusel, et nende pikkus on suurem kui 200 mm, need on tööasendis ja et koormamata seisundis mõõtmise korral maapinnast ≤2,0 m kõrgusel paiknevate elementide põhisektsioonid on valmistatud materjalist, mille Shore’i kõvadus A on <60. Kõvaduse määramisel ei võeta arvesse elementide põhisektsioonide tugiraami ega aluspinda, mis koosneb kitsastest ribidest, torudest või metalltraatidest. Kuid selleks, et vältida kokkupõrke korral muudesse sõidukitesse tungimise ja vigastuste tekitamise ohtu, ei tohi sissetõmmatud või kokkupööratud asendis ega tööasendis aerodünaamilistes seadmetes ja varustuses sisalduvate ribide, torude ja metalltraatide mis tahes otsad olla suunatud tahapoole.

Alternatiivina eelmises lõigus osutatud erandile tohib tagumise allasõidutõkke tagaosa horisontaalkaugust aerodünaamiliste seadmete ja varustusega varustatud sõiduki kõige tagumisest punktist mõõta ilma aerodünaamilisi seadmeid ja varustust arvesse võtmata tingimusel, et nende pikkus on suurem kui 200 mm, need on tööasendis ning vastavad I jao katsenõuetele.

Tagumise allasõidutõkke tagumise osa horisontaalkauguse mõõtmisel sõiduki kõige tagumisest punktist tuleb arvesse võtta sissetõmmatud või kokkupööratud asendisse seatud aerodünaamilisi seadmeid ja varustust või nende projektsiooni pikkust vastavalt I jao punktile 1.6.1, kui see pikkus ületab sissetõmmatud või kokkupööratud asendi pikkust.
(5)

Selle tagamiseks, et liikmesriikide teated komisjonile oleks lihtsad ja tõhusad, tuleks nõuda, et kui liikmesriik määrab rohkem kui ühe piiritusjookide laagerdumisprotsesside üle järelevalvet tegeva asutuse või rohkem kui ühe pädeva asutuse, kes vastutab määruse (EL) 2019/787 järgimise tagamise eest, määrab see liikmesriik komisjoni ühtseks kontaktpunktiks ühe kindla kontaktasutuse. Seepärast peaksid liikmesriigid teatama komisjonile ka oma kontaktasutuste kontaktandmed.
(4)

Euroopa Toiduohutusamet (edaspidi „toiduohutusamet“) jõudis oma 30. septembri 2020. aasta arvamuses (2) järeldusele, et kavandatud kasutustingimustel ja söödale asjakohases koguses lisatuna ei avalda Corynebacterium glutamicum CGMCC 7.358 abil toodetud L-valiin kahjulikku mõju loomade ja inimeste tervisele ega keskkonnale. Corynebacterium glutamicum CGMCC 7.358 abil toodetud L-valiini kasutaja ohutuse seisukohast ei saanud toiduohutusamet välistada, et võib esineda sissehingamisega seotud ohtu ja seda, et aine võib ärritada nahka või silmi või muuta naha tundlikuks. Seetõttu tuleks kõnealuse söödalisandi puhul võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Toiduohutusamet jõudis järeldusele, et kõnealune aine on loomasöödas tõhus asendamatu aminohappe L-valiini allikas, ning et selleks, et mäletsejalised seda hästi omandaksid, tuleks söödalisandit kaitsta lagunemise eest vatsas. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruanded söödas sisalduva kõnealuse söödalisandi analüüsimise meetodi kohta.
(4)

Euroopa Toiduohutusamet (edaspidi „toiduohutusamet“) jõudis oma 30. septembri 2020. aasta arvamuses (2) järeldusele, et kavandatud kasutustingimustel ei avalda Escherichia coli KCCM 80212 abil toodetud L-histidiinmonovesinikkloriidmonohüdraat kahjulikku mõju loomade ja tarbijate tervisele ega keskkonnale, kui seda lisatakse koguses, mis vastab sihtliigi suhtes kehtestatud nõuetele. Söödalisandi kasutaja ohutuse kohta märkis toiduohutusamet, et Escherichia coli KCCM 80212 abil toodetud L-histidiinmonovesinikkloriidmonohüdraat muudab naha tundlikuks ning et sissehingamisel on oht puutuda kokku endotoksiinidega. Seetõttu tuleks kõnealuse söödalisandi puhul võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Lisaks jõudis toiduohutusamet järeldusele, et Escherichia coli KCCM 80212 abil toodetud L-histidiinmonovesinikkloriidmonohüdraat on loomasöötades tõhus asendamatu aminohappe L-histidiini allikas ning et selleks, et mäletsejalised seda hästi omandaksid, tuleks söödalisandit kaitsta lagunemise eest vatsas. Toiduohutusameti arvates ei ole vajadust turustamisjärgse järelevalve erinõuete järele. Ühtlasi kinnitas toiduohutusamet määruse (EÜ) nr 1831/2003 kohaselt asutatud referentlabori esitatud aruande söödas sisalduva söödalisandi analüüsimeetodi kohta.
(9)

Määruse (EÜ) nr 1924/2006 üks eesmärkidest on tagada, et tervisealased väited on tõesed, selged, usaldusväärsed ja tarbijale kasulikud ning et sellega on sõnastuse ja esitlemise puhul arvestatud. Seetõttu peaksid taotleja esitatud väite suhtes, kui selle sõnastusel on tarbija jaoks sama tähendus kui lubatud tervisealasel väitel (sest see näitab, et toidugrupi, toidu või ühe selle koostisosa ja tervise vahel on sama seos), kehtima samasugused kasutustingimused, nagu on osutatud käesoleva määruse lisas.
(4)

Euroopa Toiduohutusamet (edaspidi „amet“) jõudis oma 30. septembri 2020. aasta (2) ja 18. novembri 2020. aasta, (3) (4) arvamustes järeldusele, et kavandatud kasutustingimuste juures ei avalda Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedel L-lüsiini alus ja tehniliselt puhas L-lüsiinmonovesinikkloriid kahjulikku mõju loomade ega tarbijate tervisele ega keskkonnale. Ametil oli võimalik teha järeldusi Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedela L-lüsiini aluse ja tehniliselt puhta L-lüsiinmonovesinikkloriidi ohutuse kohta kasutaja jaoks. Amet märkis, et Corynebacterium casei KCCM 80190 abil toodetud tehniliselt puhast L-lüsiinmonovesinikkloriidi ja vedelat L-lüsiini alust peetakse sissehingamisel ohtlikuks ning et Corynebacterium casei KCCM 80190 abil toodetud tehniliselt puhas L-lüsiinmonovesinikkloriid on kergelt silmi ärritav. Seepärast tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Amet jõudis järeldusele, et Corynebacterium casei KCCM 80190, Corynebacterium glutamicum KCCM 80216 või Corynebacterium glutamicum KCTC 12307BP abil toodetud vedel L-lüsiini alus ja tehniliselt puhas L-lüsiinmonovesinikkloriid on kõikide loomaliikide jaoks tõhusad asendamatu aminohappe L-lüsiini allikad. Söödalisandina kasutatava L-lüsiini täieliku tõhususe tagamiseks mäletsejate puhul tuleks seda kaitsta lagunemise eest vatsas. Oma arvamustes viitas amet ühele varasemale seisukohale, mis on seotud aminohapete võimaliku tasakaalustamatusega ja hügieeniküsimustega olukorras, kus neid manustatakse joogiveega. Amet ei teinud siiski ettepanekut söödalisandina kasutatava L-lüsiini maksimumsisalduse kohta. Seega on asjakohane ette näha, et kõnealuse söödalisandi ja seda sisaldava eelsegu etiketil esitatakse hoiatus, et tuleb võtta arvesse kõikide asendamatute ja tinglikult asendamatute aminohapete olemasolu söödas, eriti juhul, kui L-lüsiini manustatakse aminohappena joogiveega.
(11)

Pärast selle päringu saamist on komisjon täiendavalt hinnanud, kas sõna „müügipakendis“ väljajätmine toidugrupi nimetusest „müügipakendis õlisalvei seemned naturaalsel kujul“ ei kujuta ohtu. Selline muudatus võimaldaks toidukäitlejatel lasta õlisalvei seemneid naturaalsel kujul liidu turule nii eelnevalt pakendatud kui ka pakendamata kujul (mahtkaubana). Seepärast on komisjon seisukohal, et liidu loetelu tuleks vastavalt muuta.
VI LISA

Kas EASA või liikmesriigi lennuameti logo

Artikli 14 lõikes 3 osutatud U-space’i teenuseosutaja sertifikaat

U-SPACE’i TEENUSEOSUTAJA SERTIFIKAAT

[SERTIFIKAADI NUMBER/VÄLJASTAMISE NUMBER]

Vastavalt määrusele (EL) …/…. (ja määrusele (EL) …/….) ning allpool sätestatud tingimustel kinnitab [pädev asutus] käesolevaga, et

[U-SPACE’i TEENUSEOSUTAJA NIMI]

[U-SPACE’i TEENUSEOSUTAJA AADRESS]

on U-space’i teenuseosutaja, kellele on antud õigused, mis on loetletud lisatud teenuste osutamise tingimustes.

TINGIMUSED:

Käesolev sertifikaat piirdub teenuste osutamisega tingimustel ja ulatuses, mis on loetletud lisatud teenuseosutamise tingimustes.

Käesolev sertifikaat kehtib seni, kuni U-space’i sertifitseeritud teenuseosutaja täidab määruse (EL) nr …/…. ja teiste kohaldatavate määruste nõudeid ning vajaduse korral U-space’i teenuseosutaja dokumenteeritud menetlusi, nagu on ette nähtud määruse (EL) nr …/…. osas …..

Eespool nimetatud tingimuste täitmise korral on käesolev sertifikaat kehtiv, välja arvatud juhul kui sertifikaadist on loobutud, see on peatatud, tühistatud või sellele on kehtestatud piirangud.

Väljaandmise kuupäev:

Allkiri:

[pädev asutus]

U-SPACE’i TEENUSE OSUTAMISE TINGIMUSED JA PIIRANGUD

on saanud õiguse osutada järgmisi U-space’i teenuseid järgmiste tingimuste ja piirangute alusel:

(Vajaduse korral kustutage rida)
(3)

Komisjon uuris Austria esitatud vastulauset ja tunnistas selle vastuvõetavaks. Vastulauses väidetakse, et Austrias kasutatakse nimetust „Potize“/„Putize“ endiselt sarnaste Austrias valmistatud toodete puhul ning nimetuse kasutamine on seaduslik ja seda on põlvkondade vältel tunnustatud. Lisaks väidetakse, et toote „Potize“/„Putize“ tootmine on Austrias majanduslikult väga oluline, eriti Lõuna-Austrias asuvate tootjate jaoks. Seetõttu leiab Austria, et nimetuse reserveerimine üksnes Sloveenias (vastavalt Sloveenia traditsioonile) valmistatud selle nimetusega toodetele tuleb tagasi lükata. Igal juhul on Austria seisukohal, et tuleb tagada, et Austria traditsiooni kohaselt valmistatud toote tootmine ja Austrias juba palju aastaid traditsiooniliselt kasutusel oleva nimetuse „Potize“ või „Putize“ kasutamine oleks jätkuvalt võimalik. Kokkuvõttes väidetakse vastuväites, et registreerimiseks esitatud nimetus on seaduslik, tuntud ja majanduslikult oluline sarnaste põllumajandustoodete või toidu puhul kooskõlas määruse (EL) nr 1151/2012 artikli 21 lõike 1 punktiga b.
(5)

Määruse (EÜ) nr 1831/2003 artikli 5 lõike 2 punktis b on sätestatud, et söödalisandi teave ei tohi olla esitatud kasutajat eksitaval viisil. See kehtib eelkõige söödalisandi mõju käsitleva teabe esitamise kohta lähtuvalt kategooriast ja rühmast, millesse kuuluvana söödalisandit on lubatud kasutada. Kõnealune söödalisand sisaldab teatavaid koostisaineid, näiteks karvakrooli ja tümooli, mille zootehniline mõju teatavate juba loa saanud söödalisandite koosseisus on varasemalt tõendatud. Et hoida ära olukorda, kus ületatakse kavandatud kasutuskontsentratsiooni 150 milligrammi täissööda kilogrammi kohta ja sellega saavutatakse mõju, mida kõnealuse söödalisandi luba ei hõlma, on vaja kehtestada söödalisandi kasutamise tingimusena selle maksimumsisaldus söödas.
(3)

Komisjon uuris Bulgaaria esitatud vastuväidet ja tunnistas selle vastuvõetavaks. Sõna „кашкавал“, mis oli Bulgaaria vastuväites esitatud transkriptsioonina „kashkaval“ või „kaschaval“, on homonüümne nimetusega „caşcaval“, mis moodustab osa liitnimetusest „Caşcaval de Săveni“. Nimetust „кашкавал“ kasutatakse Bulgaarias põhiliste piimatoodete puhul, mida toodetakse ja turustatakse Bulgaarias kaubanduslikul eesmärgil. Vastuväites väideti, et kavandatava nimetuse registreerimine ohustaks nimetust „кашкавал“ või kaubamärke, mis sisaldavad nimetust „кашкавал“, ja selliseid tooteid, mis on Bulgaaria turul olnud õiguspäraselt vähemalt viis aastat enne nimetuse „Caşcaval de Săveni“ registreerimise taotluse avaldamise kuupäeva.
2.4.4.

Dokumentide toetuseks esitatakse analüüs, millest nähtub üldjoontes, kuidas süsteem käitub mõne sellise ohuolukorra või rikke korral, mis mõjutab sõiduki juhitavust või ohutust. Tootja peab valitud analüütilise(d) meetodi(d) kindlaks määrama ja sellest/nendest kinni pidama ning tüübikinnituse ajal tuleb need tehnilisele teenistusele kontrollimise tarvis kättesaadavaks teha. Tehniline teenistus hindab analüütilis(t)e meetodi(te) rakendamist. Hindamine hõlmab järgmist: a) ohutuspõhimõtete kontroll kontseptsiooni (sõiduki) tasandil koos kinnitusega selle kohta, et selles on arvesse võetud järgmist: i) koostoime sõiduki muude süsteemidega, ii) süsteemi talitlushäired, mis kuuluvad käesoleva määruse kohaldamisalasse, iii) punktis 2.2 osutatud funktsioonide puhul: — olukorrad, kus riketeta süsteem võib tekitada ohutuskriitilisi riske (nt sõidukit ümbritseva keskkonna puuduliku või vale mõistmise tõttu); — sõidukijuhi põhjendatult eeldatav väärkasutus, — süsteemi tahtlik muutmine. Need põhimõtted peavad toetuma süsteemi ohutuse seisukohast sobivale ohu-/riskianalüüsile; b) ohutuspõhimõtete kontroll süsteemi tasandil. See võib põhineda tõrgete võimalikkuse ja mõju analüüsil (Failure Mode and Effect Analysis, FMEA), vigadepuu analüüsil (Fault Tree Analysis, FTA) või muul sarnasel süsteemi ohutuse seisukohalt sobival protsessil; c) valideerimiskavade ja valideerimise tulemuste kontroll. Selle käigus kasutatakse valideerimiseks sobivaid katseid, näiteks HIL-katsetusmeetodit (Hardware-in-the-Loop), sõiduki talitluse katseid maanteel või muid valideerimiseks sobivaid katseid. Hindamine koosneb valitud ohtude ja rikete pistelisest kontrollist, et teha kindlaks, kas ohutuskontseptsiooni toetavad argumendid on arusaadavad ja loogilised ning kas valideerimiskavad on sobivad ja täidetud. Tehniline teenistus võib ohutuskontseptsiooni kontrolliks teha punktis 3 sätestatud katsed või nõuda nende katsete tegemist.
Kaasa arvatud kondid, mida kasutatakse koerte närimiskontidena ning želatiini või kollageeni tootmiseks, kui need on saadud inimtoiduks kasutatavatest rümpadest.

Erinõuded loomsete kõrvalsaaduste kohta, mis on mõeldud lemmikloomatoidu, aga mitte töötlemata lemmikloomatoidu tootmiseks, ja nendest saadud toodete kohta, mis on mõeldud kasutamiseks väljaspool toiduahelat (farmaatsiatoodete ja muude tehniliste toodete valmistamiseks), on sätestatud määruse (EL) nr 142/2011 XIV lisa II peatüki 1. jao tabeli 2 14. reas.

Ex05 11

Mujal nimetamata loomsed tooted; inimtoiduks kõlbmatud surnud loomad grupist 1 või 3
Veerg 2 – selgitus Selles veerus esitatakse üksikasjalik teave selliste liittoodete kohta, mille suhtes kohaldatakse vabastust piiripunktides tehtavast ametlikust kontrollist. CN-koodid Selgitus (1) (2) 1704 , ex 1806 20 , ex 1806 31 00 , ex 1806 32 , ex 1806 90 11 , ex 1806 90 19 , ex 1806 90 31 , ex 1806 90 39 , ex 1806 90 50 , ex 1806 90 90 Kondiitritooted (sealhulgas kompvekid), šokolaad ja muud kakaod sisaldavad toiduvalmistised, mis vastavad artikli 3 lõike 1 nõuetele ex 1902 19 , ex 1902 30 , ex 1902 40 Pastatooted, nuudlid ja kuskuss, mis vastavad artikli 3 lõike 1 nõuetele ex 1905 10 , ex 1905 20 , ex 1905 31 , ex 1905 32 , ex 1905 40 , ex 1905 90 Leiva- ja saiatooted, koogid, küpsised, vahvlid, kuivikud, röstitud leiva- ja saiatooted jms röstitud tooted, mis vastavad artikli 3 lõike 1 nõuetele ex 2001 90 65 , ex 2005 70 00 , ex 1604 Kalaga täidetud oliivid, mis vastavad artikli 3 lõike 1 nõuetele 2101 Kohvi-, tee- või mateekstraktid, -essentsid ja -kontsentraadid, tooted kohvist, teest või matest või nende ekstraktidest, essentsidest ja kontsentraatidest, mis vastavad artikli 3 lõike 1 nõuetele. Röstitud sigur jm röstitud kohviasendajad, ekstraktid, essentsid ja kontsentraadid nendest, mis vastavad artikli 3 lõike 1 nõuetele ex 2104 Lõpptarbija jaoks pakendatud puljongitooted ning lõhna- ja maitseained, mis vastavad artikli 3 lõike 1 nõuetele ex 2106 Lõpptarbija jaoks pakendatud toidulisandid, mis sisaldavad töödeldud loomseid saadusi (sh glükoosamiin, kondroitiin või kitosaan) ja mis vastavad artikli 3 lõike 1 nõuetele ex 2208 70 Liköörid ja kordialid, mis vastavad artikli 3 lõike 1 nõuetele